CELEX: 62021CN0828
Language: mt
Date: 2021-12-22 00:00:00
Title: Kawża C-828/21 P: Appell ippreżentat fit-22 ta’ Diċembru 2021 minn European Union Copper Task Force mis-sentenza mogħtija mill-Qorti Ġenerali (L-Ewwel Awla) fit-13 ta’ Ottubru 2021 fil-Kawża T-153/19, European Union Copper Task Force vs Il-Kummissjoni

14.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/31
            
         
      Appell ippreżentat fit-22 ta’ Diċembru 2021 minn European Union Copper Task Force mis-sentenza mogħtija mill-Qorti Ġenerali (L-Ewwel Awla) fit-13 ta’ Ottubru 2021 fil-Kawża T-153/19, European Union Copper Task Force vs Il-Kummissjoni
      (Kawża C-828/21 P)
      (2022/C 73/35)
      Lingwa tal-kawża: l-Ingliż
      
         Partijiet
      
      
         Appellant: European Union Copper Task Force (rappreżentanti: I. Moreno-Tapia Rivas and C. Vila Gisbert, abogadas)
      
         Partijiet oħra fil-proċedura: Il-Kummissjoni Ewropea, Il-Parlament Ewropew, Il-Kunsill tal-Unjoni Ewropea
      
         Talbiet
      
      L-appellant jitlob lill-Qorti tal-Ġustizzja jogħġobha:
      
                  —
               
               
                  tannulla s-sentenza appellata;
               
            
                  —
               
               
                  tiddeċiedi fuq il-mertu tar-rikors għal annullament jew, sussidjarjament, tirrinvija lura l-kawża lill-Qorti Ġenerali għas-sentenza;
               
            
                  —
               
               
                  tikkundanna lill-Kummissjoni Ewropea għall-ispejjeż tal-proċeduri tal-appell.
               
            
         Aggravji u argumenti prinċipali
      
      Insostenn tal-appell, ir-rikorrent jinvoka s-segwenti aggravji.
      Il-Qorti Ġenerali wettqet żball ta’ liġi fir-rigward tal-portata tal-istħarriġ ġudizzjarju tagħha u kisret id-dritt tal-appellant għal protezzjoni ġudizzjarja effettiva.
      Il-Qorti Ġenerali kisret il-prinċipju ta’ nuqqas ta’ arbitrarjetà meta naqset milli teżiġi approċċ armonizzat fil-kamp ta’ applikazzjoni tal-kriterji tal-PBT (persistenza, bijoakkumulazzjoni u tossiċità).
      Il-Qorti Ġenerali kisret il-prinċipju ta’ prekawzjoni u l-prinċipju ta’ proporzjonalità.
      Il-Qorti Ġenerali kisret ir-regoli tal-proċedura meta ċaħdet it-talba tal-appellanti għal ħatra ta’ espert.